ધોરણ-૧૦ની માર્ચ-૨૦૧૫માં લેવામાં આવેલી પરીક્ષામાં સમગ્ર રાજ્યમાંથી ૧૦.૬૭ લાખ વિદ્યાર્થીઓ નોંધાયા હતા. જોકે આગામી માર્ચ-૨૦૧૬ની પરીક્ષા માટે ધોરણ-૧૦ના વિદ્યાર્થીઓની સંખ્યામાં વધારો થયો છે. ધો-૧૦ની માર્ચ-૨૦૧૬માં લેવામાં આવનારી પરીક્ષા માટે બોર્ડ દ્વારા ઓનલાઈન ફોર્મ ભરવાની કાર્યવાહી શરૂ કરાઈ હતી. જેમાં સ્કૂલોએ વિદ્યાર્થીઓના ફોર્મ ભરી આચાર્યની એપ્રુવલ ૮ ડિસેમ્બર સુધીમાં આપી દેવાની હતી. મુદ્દત પૂર્ણ થયા બાદ ચકાસણી કરતા ધોરણ-૧૦ની માર્ચ-૨૦૧૬ની પરીક્ષા માટે ૧૦.૮૩ લાખ વિદ્યાર્થીઓ નોંધાયા હોવાનું સૂત્રોએ જણાવ્યું હતું. આમ માર્ચ-૨૦૧૫ કરતા માર્ચ-૨૦૧૬ની પરીક્ષા માટે ૧૬ હજાર વિદ્યાર્થીઓ વધુ નોંધાયા છે.